b'\n_START_ARTICLE_\nAleksi Ek\n_START_SECTION_\nUra\n_START_PARAGRAPH_\nEk on Heinolan Kiekon kasvatti. H\xc3\xa4n siirtyi juniorina sittemmin Pelicansiin, jonka B2-nuorten varakapteenina Ek toimi kaudella 2014\xe2\x80\x932015. H\xc3\xa4n voitti kauden p\xc3\xa4\xc3\xa4tteeksi B2-nuorten SM-pronssia. Kaudeksi 2015\xe2\x80\x932016 Ek siirtyi Vierum\xc3\xa4ki Unitedin A-nuorten Mestisjoukkueeseen, mutta h\xc3\xa4n pelasi kauden aikana my\xc3\xb6s yhden ottelun P\xc3\xa4ij\xc3\xa4t-H\xc3\xa4me Unitedin B2-nuorissa. Kaudella 2016\xe2\x80\x932017 Ek pelasi Vierum\xc3\xa4en lis\xc3\xa4ksi my\xc3\xb6s seitsem\xc3\xa4n ottelua lainalla sarjatasoa ylemp\xc3\xa4n\xc3\xa4 Pelicansin A-nuorten SM-liigajoukkueessa._NEWLINE_Kaudeksi 2017\xe2\x80\x932018 Ek siirtyi Pelicansin A-nuoriin, joiden kapteenistoon h\xc3\xa4n nousi. Ek nousi jo harjoituskaudella seuran SM-liigarinkiin ja pelasi joukkueessa harjoitusotteluita. H\xc3\xa4n teki liigadebyyttins\xc3\xa4 20. lokakuuta 2017 KooKoota vastaan. Ek merkittiin Pelicansin seitsem\xc3\xa4nneksi puolustajaksi. H\xc3\xa4n sai ottelussa j\xc3\xa4\xc3\xa4aikaa lopulta 4.41 minuuttia. Ek ker\xc3\xa4si ottelussa teholukeman \xe2\x80\x931. H\xc3\xa4n pelasi kauden aikana SM-liigassa kaikkiaan kymmenen runkosarjaottelua ilman tehopisteit\xc3\xa4. Ek pelasi valtaosan kaudestaan my\xc3\xb6s lainalla Mestis-joukkue Heinolan Peliitoissa tehden 18 runkosarjaottelussa kolme sy\xc3\xb6tt\xc3\xb6pistett\xc3\xa4._NEWLINE_Tammikuussa 2018 Ek teki Pelicansin kanssa vuoden mittaisen SM-liigasopimuksen. Kaudella 2018\xe2\x80\x932019 h\xc3\xa4n k\xc3\xa4rsi loukkaantumisista. Ek pelasi alkukaudella kolme SM-liigaottelua sek\xc3\xa4 yhdeks\xc3\xa4n ottelua Pelicansin A-nuorissa ja viisi ottelua Peliittojen Mestis-joukkueessa, kunnes SM-liigan siirtotakarajalla, helmikuussa 2019 h\xc3\xa4nen vahvistettiin pelaavan loppukausi lainalla Peliitoissa.'